Sihtasutuse Eesti Maaelumuuseumid (MeMu) 2026. aasta II kvartali tegevusaruanne

Meie missioon on toetada maaelu ja maa kultuuripärandi väärtustamist ning aidata kaasa keskkonnahoidliku toidutootmise ning kestliku loomapidamise põhimõtete populariseerimisele.
Meie visioon on olla hinnatud maakultuuripärandi kompetentsi- ja hariduskeskus, kes pakub külastajatele elamuslikku kogemust. MeMu on mõjukas maaelu trendide mõtestaja ja ühiskondlike arutelude laiendaja, kandes rohelise muuseumi märgist.

Eesmärk 1: Maaelumuuseumid on Eesti mitmekesisemaid muuseumihariduse keskusi, mille elamuslikud ja mitmekülgsed programmid tekitavad huvi maaelu vastu.
2025. aastal HTMi poolt edastatud segased sõnumid selle kohta, kes tohib toetada haridusprogrammide läbiviimist on mõjutanud kõiki muuseumeid, ka MeMu. Vähenenud on läbiviidud programmide arv.
MUHK / Eesti Põllumajandusmuuseum (EPM)
Viidi läbi 74 muuseumitundi, millest 26 toimusid Regionaal- ja Põllumajandusministeeriumi (REM) toetusega. Sel aastal pakkusime senise sõidutoetuse asemel võimalust osaleda muuseumitunnis soodushinnaga – tavapärase 8,50 euro asemel 5 euro eest osaleja kohta. Seda võimalust kasutas 24 gruppi.
Muuseumitundides osales kokku 1476 õppijat. Kõige rohkem külastajaid tuli Tartumaalt (37 gruppi), järgnesid Jõgevamaa (13), Põlvamaa (8), Võrumaa (6), Viljandimaa (4), Lääne-Virumaa (2), Ida-Virumaa (2), Järvamaa (1) ja Harjumaa (1).
Haridusastmete lõikes osales kõige enam I kooliastme gruppe (39). Lisaks külastas muuseumi 17 lasteaia, 8 II kooliastme, 7 III kooliastme, 1 gümnaasiumi ning 2 ülikooli gruppi.
Kõige enam viidi läbi muuseumitundi „Viljaterast leivani“, kuid populaarsed olid ka  „Hõissa, meil on vastlad!“ ja „Maagilised mesilased“.
Tutvustasime muuseumi hariduslikke tegevusi Eesti Maaülikooli loodusturismi ja keskkonnakaitse eriala ning Tartu Ülikooli folkloristika ja pärandirakenduse ning muuseumihariduse ja pärandi üliõpilastele. Kõrgema Kunstikooli Pallas tekstiilieriala üliõpilased käisid kevadel lina külvamas ning tulevad sügisel õppetöö raames linatöid tegema.
Veebruarist alustas tegevust HK Unicorn Squad tehnoloogiaring tüdrukutele, kus osales iganädalaselt 10 tüdrukut. Tundide käigus ehitati lavavalgusteid, valmistati laserpille ja laserprojektoreid, loodi lamenuku-multifilme, tehti tehislõket, stencil-grafitit ja LED-kriipsujukusid, valmistati porgandiklarneteid ning mootoriga pöördlavasid.
Kevadvaheajal toimus 3-päevane lastelaager, milles osales 10 last.
Täiskasvanute toiduklubi kohtus poolaasta jooksul 10 korda ning tegevustes osales kokku 97 inimest. Jätkus koostöölepe Ülenurme Gümnaasiumiga. Samuti viisime TÜ Psühhiaatriakliinikus läbi töötoa ning korraldasime muuseumis giidituuri kliiniku patsientidele.

CRJ
Viidi läbi 105 muuseumitundi, neist 28 REM toetusega. Muuseumitundides osales kokku 2090 õppijat. Kõige rohkem külastajaid tuli Pärnumaalt, järgnesid Harjumaa, Viljandimaa, Raplamaa, Lääne-Virumaa, Jõgevamaa, Tartumaa ja Saaremaa. Põhiline sihtrühm on lasteaialapsed ja I kooliaste. Käisime ka koolides programme läbi viimas. Juunis toimus REM lastelaager, milles osales 20 last.
THK
Viidi läbi 7 muuseumitundi, milles oli osalejaid kokku 142. Kevadvaheajal toimus  kahepäevane lastelaager, milles osales 15 last.

Eesmärk 2: Maaelumuuseumid tutvustavad põllumajanduse ja maaelu eri tahke üllataval, põneval ja kaasahaaraval moel, pakkudes näituste ja elava keskkonna kaudu külastajatele autentset ja kordumatut elamust.
2026. aasta on muuseumile märgiline: Tähistame C.R. Jakobsoni 185.sünniaastapäeva, Tori Hobusekasvanduse 170.aastapäeva ning sügisel avame MUHK/EPM-s uue püsinäituse mullast.
Näitused
MUHK/EPM
· Kevadel avasime kaks ajutist näitust - „Vaata, ma kahandasin kolhoosi“. Tegu on EMÜ õppejõu Taavi Leola kolhoositeemaliste miniatuuridega, mis on paigutatud koos muuseumipoolsete täiendustega muuseumi tehnikamajja. Näitus jääb avatuks 2027. aasta lõpuni
· Maikuus avanes näitus – „Kust tuli kaste ja kuhu kadus liha“. See on näitus ühiskondlikust toitlustamisest ENSVs aastail 1950 – 1985. 
· Käib MUHKi ehitus 
CRJ 
· CRJ rahvariide näituse ja ühe eseme näitused
Tori HK
· Näitus Tori hobusekasvandus 175
Eesmärk 3: Maaelumuuseumidel on esinduslikud, hästi hoitud ja kättesaadavad maakultuuripärandi muuseumikogud ning missioonile vastav teadustegevus.
1. Infosüsteemi MuIS on kirjeldatud 81% museaale
1. Digiteeritud 73% muuseumikogust
1. Osaleme muuseumide dokumentatsiooni digiprojektis. Teostati muuseumikogu (EPM+CRJ)  dokumentatsiooni (vastuvõtuaktid, inventariraamatud) füüsiline korrastamine digiteerimiseks - lahtiste fotode kinni kleepimine, lehtede nummerdamine, arhiivmappidesse paigutamine, vastavate kirjete lisamine andmebaasi MuIS, failinimede näidiste loomine.
1. Püsinäituselt ja ajutistelt näitustelt on ära korjatud museaalid, vajadusel pildistatud, puhastatud, hoidlatesse paigutatud ja lisatud uued asukohad infosüsteemi MuIS. Püsinäitusel eksponeeritud tekstiilesemed on puhastatud ja koitõrje eesmärgil külmikusse pandud.
1. Jätkub CRJ dokumendikogu korrastamine ja arhiivümbristesse paigutamine 
1. Jätkub EPM ja CRJM tekstiilikogu korrastamine- pakendamine, süstematiseerimine, loogiline paigutus, asukohtade määramine
1. CRJM raamatukogu on süstematiseeritud.
1. Et tõsta muuseumikogu sisulist kvaliteeti tegi kogude täiendamise komisjon juhile ettepaneku välja arvata dokumentide ja käsikirjade kogust 90 museaali (neist 46  on arvel olevate museaalide korduveksemplarid, 44 ei vasta muuseumikogu kogumispõhimõtetele. Tegemist on EPMi ja tema töötajate tegevusega seotud dokumentide ning erinevate sündmuste puhul kingitud tänukirjadega). Lisaks arvati põhikogust välja ratastraktor Fordson, ning kanti üle abikogusse. Muuseumi metallikonservaatorite hinnangul on museaal liigselt kahjustatud ja seda ei ole võimalik ega otstarbekas taastada. Muuseumikogus säilitatakse paremas seisukorras analoogset museaali.  Väljaarvatud säilikud on hoidlatest eemaldatud.
1. Teostatakse EPMi esemekogu (suurus 10765 museaali) inventuuri. II kvartali lõpuks on inventeeritud 6412 museaali. Inventuuri käigus pannakse museaalidele uued numbrisildid.

Teadus- ja arendustegevus

· Telesaate Eesti Mäng jaoks valiti välja seitse museaali. 
· AIMA konverentsil (Saksamaal) osalemiseks loogarakendi ettekande ja esitluse koostamine ja osalemine konverentsil. 
· Toidu näituse ettevalmistamine: tekstid ja fotod. 
· Koostati tekstid näitusele "Appi, ma kahandasin kolhoosi".
· Kurgja ühe eseme näitusele koostati museaalide tekstid.
· Eesti Kirjandusmuuseumi arhiivis C. R. Jakobsoni perekonna materjalide uurimine, mille põhjal valmis ettekanne 17. aprilli konverentsiks.
· Tehnikamajas eksponeeritavatele makettidele tehti uued infosildid.
· Tori hobuste aretuskultuuri UNESCO vaimse kultuuripärandi nimistusse arvamiseks kogukonnalt loa küsimine 1. mai Täkupäeval (koguti 21 allkirja). 
· Tori Hobusekasvanduse näitusele tekstide koostamine, fotode valimine ja näituse ülespanek. Näitus avatud.
· Verksu talus pildistati linaleo auke. Peremees palus infot linade leotamise kohta Eestis. Talle saadeti vajalik info.

Kogud täienesid:
· Omavalmistatud traktor EPM TR 2148 E 858
· Diapositiivid (omavalmistatud traktor töös) EPM FP 776:1-2
· Eesti Maaülikooli metsanduse ja inseneeria instituudi maaehituse ja veemajanduse õppetooli õpetaja Toomas Timmusk annetas kaks fotoalbumit EPM FP 777:1-340
· Anu Haak annetas oma ämmale Alma-Amanda Haagile (sünd. Urgard) (1906-2005) kuulunud põllumajandusliku sisuga konspektid. EPM TR 2149:1-29 A 1325:1-29 
Restaureerimine, konserveerimine
· EPM ja CRJM dokumendikogu konserveerimine, ettevalmistamine digiteerimiseks.
· Lõpetatud on ratastraktori Deering TR 60:6 E 14:6 restaureerimine ja seda hoiustatakse tehnikamajas
· Restaureeritud istutuspoti press TR 1064:9 E
· Restaureeritud istutuspoti press TR 1064:10 E
· Restaureeritud istutuspoti press TR 402:1 E 378:12
· Konserveeritud tõllakuuri näituselt eemaldatud 9 hobutarvikut
· Konserveeritud püsinäituselt toodud kaks auhinnaplaati
· Restaureeritud tuletõrje käsiprits EPM TR 1045:4 E 399:4
· Restaureeritud tuletõrje käsiprits EPM TR 1067:2 E
· Puhastati Ilmjärve büst (Tori)
· Leivalabidate kollektsioon 50 tk- korrastamine ja pildistamine (eksponeeritakse MUHK näitusel)
· Isevalmistatud traktori restaureerimine EPM TR 2142 E 853


Eesmärk 4: Maaelumuuseumid pakuvad oma eripärasele tegevusvaldkonnale vastavaid mitmekülgseid ja elamuslikke teenuseid. 
Selle aasta märksõnad on C.R . Jakobson 185, Tori hobusekasvandus 170 ja EPMi muutumine MUHKks ehk Maaelu Uudishimukeskuseks. Neile märksõnadele on keskendunud terve külastajatele suunatud tegevus.
I poolaastal 2026. aastal külastas MeMu tegevuskohti kokku 33 185 inimest. 
MUHK/EPM külastas I poolaastal 21 717 inimest (2025. aastal 16 855). Näituste külastajate arvu kasv on olnud 47 % (2025. aastal 1854, 2026. aastal 2730). Külastajaid on meelitanud uued põnevad ajutised näitused: mudelinäitus „Vaata, ma kahandasin kolhoosi!“ ja nõukaaegse ühiskondliku toitlustamise näitus „Kust tuli kaste ja kuhu kadus liha?!“. Vähenenud on suursündmustel osalejate arv. Olulisel määral mõjutas seda numbrit Kambja valla jaanipeo külastajate väiksem arv võrreldes möödunud aastaga. 
CRJ on kasvanud kõikides tegevustes. 2026 I poolaastal oli külastajaid 5699, 2025. aastal sama perioodi jooksul 4605. Näituste külastajaid 2026.aastal 1120 ( 2025.a. – 672). Tellitud ja korraldatud üritustel osales 2026. aasta I poolaastal 1925 inimest ( 2025. a  – 1496) .
THKs oli  I poolaastal külastajaid 5769, mis on ligi 10 % suurem kui eelmisel aastal (2025. aasta I poolaastal 5434). Suurenenud on suurüritustel osalejate arv.. 
Plaanilised suurüritused I poolaastal:
· 24.01 - MUHKis kogukonnapäev ja mudelinäituse avamine. 
· 25. 01 - CRJ-s luulepühapäev.
· 15. 02 - CRJ-s Talupere vastlad. 
· 15.02 MUHK / EPM vastlatrall.
· 21. veebruaril THK vastlatrall.
· Alates 22.02 MUHK / EPMis tehti algust kord kuus toimuvate uudishimuhommikutega, 
· 7. 03 THKs võistlus THK sisehooaja karikas I.
· 15. 03 Sakala tee matk, mis taas purustas osalejate rekordi. Matkajaid oli 296, lisaks vähemalt 7 neljajalgset sõpra. 
· 4. 04 THK sisehooaja karikas II.
· 5. 04 CRJ munadepüha pannkoogipäev.
· 10. 04 THK konverents „Kuhu oled teel, tori hobune?“
· 17. 04 CRJ konverents „Haritud naised Jakobsoni varjus“
· 19. 04 MUHK/ EPM uudishimuhommik „Mesilased“ 
· 25. 04 THKs lahinguteeninduspataljoni aastapäev.
· 1.05 THKs Täkupäev 350 osalejaga ning kontsert, päeva külastas 745 inimest
· 16. 05 Muuseumiöö kõigis kolmes tegevuskohas.
· 17. 05 Kambja valla laulu- ja tantsupidu
· 23. 05 EPMis Lemmikloomapäev
· 24.05  EPMis Uudishimuhommik „Laudapäev“
· 12. 06 THKs Tori karikas ja Pärnumaa MV takistussõidus. 
· 16. 06 MUHK eelüritusena mullapükste aktsioon, kus kõigis kolmes tegevuskohas maeti mulda puuvillased püksid mulla aktiivsuse mõõtmiseks. Kommunikatsioonitegevused olid koostöös Kuva Agencyga ja meedianähtavus oli hea. 
· 20.-21. 06 rahvusvahelised koerte näitused, mida korraldas MTÜ Happy Dog.
· 22.06 EPM jaanipidu, mida korraldas Kambja vald.
· 23.06 CRJ jaanipidu, kus oli 455 külastajat.
Era- ja korporatiivklientide sündmustel osales kolme tegevuskoha peale kokku 10 172 inimest, mis on rohkem kui eelmise aasta sama perioodiga. 
CRJ toitlustus tegeles peamiselt haridusprogrammide toitlustusega. 
EPMis avas mais uksed suvekohvik, mis lisaks igapäevategevusele on võõrustanud suuremaid rahvahulki Kambja valla laulu- ja tantsupeol, rahvusvahelisel koerte näitusel, Kambja valla jaanipeol. 
MeMu kommunikatsioon 
Aktiivselt kasutatakse kommunikatsioonitöös kodulehte, sotsiaalmeediat, kohalikke väljaandeid, portaale, pressisuhtlust, lisaks väli- ja raadioreklaami. 
MUHK / EPM Facebooki jälgijaskond on suurenenud 2026. aastal 130 võrra (30.06.2026 seisuga 5275). Facebooki sisu nägi I poolaastal 303 934 vaatajat, vaatamisi kokku 715 040. Instagrami jälgijaskond on suurenenud 39 võrra (30.06.2026 seisuga 1011). Vaatamisi I poolaastal 47 364. Tasulisena jooksis Metas Lemmikloomapäeva reklaam. 
CRJ Facebooki jälgijaskond on suurenenud 251 võrra (30.06.2026 seisuga 3739). Facebooki sisu nägi 262 079 vaatajat, vaatamisi 565 401. Instagrami jälgijaskond suurenes 19 võrra (30.06.2026 seisuga 408). Tasulisena jooksis Metas jaanipeo reklaam.
THK Facebooki jälgijaskond suurenes 203 võrra (30.06.2026 seisuga 3033). Sisu vaatajaid 280 572, vaatamisi kokku 958 452. Instagrami jälgijaskond suurenes 62 võrra (30.06.2026 seisuga 924). 
Kodulehel on sisus tehtud muudatusi paremaks väljatulemiseks AI otsingutes ja jätkatakse selle tegevusega. Uue kodulehe loomiseks jätkuvad tegevused II poolaastal. 
Meediakajastused I poolaastal: 
· Põllumajandusmuuseumis avati miniatuurne näitus kolhoosist 
· Carl Robert Jakobsoni hästi hoitud talu on rohkem kui muuseum 
· Maaülikooli õpetaja ehitas valmis miniatuurse kolhoosi 
· Kuidas kolhoos tuppa mahub? MUHK avab uue näituse 
· Kuidas kolhoos tuppa mahub? Põllumajandusmuuseum avab miniatuurse kolhoosi näituse 
· 28.02.2026 KUKU saade “Ilmaparandaja” intervjuu Marko Vinniga, kes käis Uudishimuhommikul huntidest rääkimas.  
· Maaleht “Mis on tõelised Eesti asjad?” 
· 01.03.2026 “Prillitoos” “Vaata, ma kahandasin kolhoosi!” 
· Sakala tee matk Pärnu Postimees 
· Sakala tee matk MaaElu 
· Sakala tee matk Sakalas 
· Sakala tee matkaraja jutt (Lii kirjutatud) Sakalas 
· Kurgja talled Pärnu Postimehes 
· Kurgja talled Terevisioonis (alates 1:50.40) 
· Lemmikloomapäev Visit Tartu
· Toidunäitus Ringvaates
· Toidunäitus AK-s 03.06
· 150 aastat ja midagi pole muutunud - Põhja-Pärnumaa vallaleht
· Täkupäev AK-s 01.05
· Reisid viivad kahe suurmehe radadale
· Põllumajandusmuuseumi majale peale vajunud kuusk tekitas suure kahju
· CRJ kolmest õest saaks pöörase romaani
· Maaelumuuseumid matavad Eesti eri paigus aluspükse mulda
· Maaelumuuseumid matavad mulla tervise hindamiseks eri paigus aluspükse maha
· Kaevame püksid maasse! Sügisel neid üles võttes saab teada midagi uut
· Uskumatu eksperiment. Muuseum hakkab aluspükse maha matma
· RingFM Eesti Maaelumuuseumid sängitavad Eesti eripaigus aluspükse mulda
· KUKU Maa elu mullapüksid
· Joel Ostrat sängitas aluspüksid “mulda”
· TV3 16.06.26 Joel Ostrat pani püksid mulda
· ERR 17.06 Püksid mulda

Eesmärk 5: Maaelumuuseumid on optimaalselt, energia- ja ressursitõhusalt ning efektiivselt majandatud asutus.
Peaasjalikult tegeletakse tavapärase loomade kasvatamise ja hooldustöödega. Poegimisperiood on lõppenud.
Kogutud on esimesed ruloonid loomasööta
Külvid on teostatud, söödakogumiseks põhjaliku uuenduse sai 8 ha põllumaad, lisaks sellele teostasime ka heinaseemne täiendkülvi otsekülvi teel, 10 välja näidispõllu külvi, kartuli ja köögivilja külvid.
Esitatud on pindala ja loomapidamispõhised toetustaotlused.
Tori Hobusekasvanduse territooriumil on paigaldatud liikluskorraldusvahendid.
Läbi on viidud Tori Hobusekasvanduses ja C.R.J valve, elektri ja ohutusseadmete aasta ja kvartaalne hooldus, samuti on mõlemas asukohas läbi viidud ventilatsiooniseadmete ja torustiku aastahooldus.
Viisime läbi Virula metsa raieõiguse müügi enampakkumise, müük oli edukas. 
Viisime läbi Tori Hobusekasvanduse heinaseemne otsekülviku soetamiseks hanke, hange oli edukas.
Osalesime uue museaalide hoidla projekteerimistingimuste koostamisel. Hoidla valmib 2028 sügisel.
Hobustele soetasime karjamaale esimese varjualuse.
Ratsutamise soojendusväljak sai uuendatud ja suurendatud, puuduvad veel piirded.

Eesmärk 6: Maaelumuuseumid on motiveeriva töökeskkonna ja professionaalse kollektiiviga ühtehoidev, arenev ja hästi juhitud organisatsioon, mis järgib rohelise muuseumi tegevuspõhimõtteid. 
EMÜ läbi viidud küsitluse järgi on Eesti Maaelumuuseumide töötasud allpool keskmist, mis on probleem.
2026. jaanuaris viidi läbi töötajate rahulolu-uuring. Küsimustikule vastas 61-st töötajast 44, mis on pisut kõrgem kui 2024. Enim oldi rahul kolleegide ja töökeskkonnaga. Kõige vähem töötasuga.
Üldine rahulolu on pisut tõusnud võrreldes eelmise küsitlusega.
Rahulolu-uuringu tutvustamine toimub kõikides muuseumides 3. kvartali alguses.

MeMu nõukogu kogunes I poolaastal neljal korral.  Märtsis kinnitati 2025 majandusaasta aruanne.
Algas omaniku ootuste kirjeldamise protsess, mis valmib koos SA uue arengukavaga 2026 sügisel.
